**ROMÂNIA**

**JUDEŢUL SATU MARE**

**CONSILIUL LOCAL AL**

**MUNICIPIULUI SATU MARE**

**HOTĂRÂREA NR. 164/26.06.2025**

**privind însușirea rapoartelor de ”Evaluare a proprietății imobiliare parcele teren pentru concesionare” situate în Piața de Alimente nr. 1, Piața de Alimente nr. 2 și Piața de Alimente Someș**

Consiliul Local al Municipiului Satu Mare,

Având în vedere rapoartele de evaluare a proprietății imobiliare parcele teren pentru concesionare, întocmite de către S.C. Koncret S.R.L, prin ing. Pop Dorina, înregistrate la Primăria Municipiului Satu Mare sub nr. 37702/16.06.2025,

Analizând proiectul de hotărâre înregistrat sub nr. 38114/17.06.2025, referatul de aprobare al inițiatorului, înregistrat sub nr. 38115/17.06.2025, raportul de specialitate comun al Direcției Patrimoniu - Serviciul Patrimoniu, Concesionări, Închirieri și al directorului executiv al Direcției economice, înregistrat sub nr. 38118/17.06.2025, raportul de specialitate al Serviciului Juridic, înregistrat sub nr. 38395/18.06.2025, avizele comisiilor de specialitate ale Consiliului Local Satu Mare,

Luând în considerare prevederile:

- art. 13 alin. (3) din Legea privind vânzarea spațiilor comerciale proprietate privată a statului și a celor de prestări de servicii, aflate în administrarea consiliilor județene sau a consiliilor locale, precum și a celor din patrimoniul regiilor autonome de interes local nr. 550/2002, cu modificările și completările ulterioare, coroborate cu prevederile art. 5 alin. (1) ale anexei din H.G. nr. 1.341 din 27 noiembrie 2002 pentru aprobarea Normelor metodologice de aplicare a Legii nr. 550/2002 privind vânzarea spaţiilor comerciale proprietate privată a statului şi a celor de prestări de servicii, aflate în administrarea consiliilor judeţene sau a consiliilor locale, precum şi a celor aflate în patrimoniul regiilor autonome de interes local, cu modificările și completările ulterioare,

- art. 108 lit. b), art.286 alin.(4), art.297 alin.(1) lit. b), art. 302, art. 303 alin.(1), alin. (2) și alin. (5) din Codul Administrativ, aprobat prin O.U.G. nr. 57/2019, cu modificările și completările ulterioare,

HCL nr. 93/28.05.2020 privind însușirea rapoartelor de ”Evaluare terenuri proprietatea publică a municipiului Satu Mare, situate în Piața de Alimente nr. 1, Piața de Alimente nr. 2 și Piața de Alimente Someș - în vederea concesionării” și aprobarea concesionării acestora proprietarilor spațiilor comerciale cumpărate în temeiul Legii nr. 550/2002,

Ţinând seama de prevederile Legii nr. 24/2000 privind normele de tehnică legislativă pentru elaborarea actelor normative, republicată, cu modificările şi completările ulterioare,

În temeiul prevederilor art. 129 alin. (2) lit. c) coroborat cu alin. (6), lit. a), art. 139 alin. (3) lit. g) și art. 196 alin (1) lit. a) din O.U.G. nr.57/2019 privind Codul Administrativ, cu modificările și completările ulterioare,

Adoptă prezenta

**H O T Ă R Â R E:**

**Art. 1. (1)** Se însușesc rapoartele de ”Evaluare a proprietății imobiliare parcele teren pentru concesionare” întocmite de S.C. KONCRET S.R.L, pentru terenurile proprietate publică a municipiului Satu Mare în vederea concesionării acestora proprietarilor spațiilor comerciale cumpărate în temeiul Legii nr. 550/2002, cu modificările și completările ulterioare, situate în piețele de alimente, după cum urmează:

- Anexa nr. 1 - Piața de Alimente nr. 1;

- Anexa nr. 2 - Piața de Alimente nr. 2;

- Anexa nr. 3 - Piața de Alimente Someș.

**(2)** Anexele nr. 1-3 fac parte integrantă din prezenta hotărâre.

**Art. 2.** Se abrogă art. 1 din Hotărârea Consiliului Local Satu Mare nr. 93**/**28.05.2020 privind însușirea rapoartelor de ”Evaluare terenuri proprietatea publică a municipiului Satu Mare, situate în Piața de Alimente nr. 1, Piața de Alimente nr. 2 și Piața de Alimente Someș - în vederea concesionării” și aprobarea concesionării acestora proprietarilor spațiilor comerciale cumpărate în temeiul Legii nr. 550/2002.

**Art. 3.** Cu ducere la îndeplinire a prezentei se încredințează Comisia de aplicare a Legii nr. 550/2002 și Direcția Patrimoniu, Serviciul Patrimoniu, Concesionări, Închirieri.

**Art. 4.** Prezenta hotărâre se comunică, prin intermediul Secretarului general al municipiului Satu Mare, în termenul prevăzut de lege, Primarului municipiului Satu Mare, Instituţiei Prefectului - Judeţul Satu Mare, Direcției Patrimoniu-Serviciului Patrimoniu, Concesionări, Închirieri și Comisiei de aplicare a Legii nr. 550/2002.

**Președinte de ședință, Contrasemnează**

**Kiss Iosif Secretar general,**

**Mihaela Maria Racolța**

Prezenta hotărâre a fost adoptată în ședință ordinară cu respectarea prevederilor art. 139 alin. (3) lit. g) din O.U.G. nr. 57/2019 privind Codul administrativ, cu modificările și completările ulterioare;

|  |  |
| --- | --- |
| Total consilieri în funcţie | 23 |
| Nr. total al consilierilor prezenţi | 20 |
| Nr. total al consilierilor absenţi | 3 |
| Voturi pentru | 20 |
| Voturi împotrivă | 0 |
| Abţineri | 0 |

Redactat în 3 exemplare originale

L.G.